[pic] | COMISIA EUROPEANĂ |

Bruxelles, 1.3.2010

COM(2010)64 final

RAPORT AL COMISIEI CĂTRE PARLAMENTUL EUROPEAN ȘI CONSILIU

privind experiența dobândită în aplicarea Regulamentului (CE) nr. 1365/2006 al Parlamentului European și al Consiliului din 6 septembrie 2006 privind statistica transportului de mărfuri pe căi navigabile interioare

RAPORT AL COMISIEI CĂTRE PARLAMENTUL EUROPEAN ȘI CONSILIU

privind experiența dobândită în aplicarea Regulamentului (CE) nr. 1365/2006 al Parlamentului European și al Consiliului din 6 septembrie 2006 privind statistica transportului de mărfuri pe căi navigabile interioare

CUPRINS

SINTEZĂ 3

1 INTRODUCERE 3

1.1 CONTEXT ȘI OBIECTIVE 3

1.2 CONTEXTUL POLITICII 4

1.3 NORME DE APLICARE 4

1.4 INCLUDEREA STATELOR MEMBRE ȘI A ALTOR ȚĂRI 5

2 PUNEREA ÎN APLICARE A REGULAMENTULUI 5

2.1 PROBLEME ÎNTÂMPINATE 5

2.1.1 Respectarea obligațiile legale 5

2.1.2 Sarcina țărilor declarante în privința punerii în aplicare și furnizării regulate a datelor 7

2.1.3 Procesul de colectare, compilare și validare a datelor 7

2.1.4 Probleme metodologice 7

2.2 REZULTATE 8

2.2.1 Transmiterea și validarea datelor 8

2.2.2 Orientări metodologice 8

2.2.3 Diseminarea datelor 8

3 CONCLUZII 9

3.1 DEZVOLTĂRI PE TERMEN SCURT 10

3.2 DEZVOLTĂRI PE TERMEN LUNG 10

INDEXUL TABELELOR

Tabelul 1: Respectarea cerințelor regulamentului: furnizarea anuală a setului de date 6

Tabelul 2: Transport de mărfuri pe căile navigabile interioare în funcție de țară: date pentru 2008 și creșterea în perioada 2007-2008. 9

REZUMAT

Regulamentul (CE) nr. 1365/2006 al Parlamentului European și Consiliului privind statistica transportului de mărfuri pe căi navigabile interioare[1] prevede la articolul 8 că, până la 15 octombrie 2009 și în urma consultării Comitetului Sistemului Statistic European (fostul Comitet pentru Programe Statistice), Comisia trebuie să prezinte Parlamentului European și Consiliului un raport privind punerea în aplicare a regulamentului. Scopul prezentului raport este respectarea acestei cerințe.

Raportul prezintă contextul, obiectivele și politica în care se înscrie actul legislativ. De asemenea, în raport sunt analizate aspecte legate de punerea în aplicare a regulamentului și sunt descrise principalele rezultate obținute. Ultima secțiune prezintă concluzii și posibile dezvoltări viitoare.

Regulamentul a avut drept urmare o creștere a volumului de informații detaliate privind transportul european de mărfuri pe căile navigabile interioare și îmbunătățirea calității și promptitudinii cu care sunt furnizate datele. Statele membre au depus eforturi în vederea îndeplinirii cerințelor regulamentului, majoritatea furnizând toate datele solicitate până la termenele limită prevăzute.

1 INTRODUCERE

1.1 CONTEXT ȘI OBIECTIVE

Datele privind mărfurile transportate pe căile navigabile interioare au început să fie colectate în anul 1982 ca urmare a Directivei 80/1119/CEE a Consiliului. Această directivă prezenta mai multe deficiențe care împiedicau monitorizarea corectă a acestui mod de transport. Regulamentul (CE) nr. 1365/2006 a abordat aceste deficiențe și a stabilit reguli comune pentru statistica transportului de mărfuri pe căile navigabile interioare.

Regulamentul a fost elaborat pentru a oferi în mod regulat Comisiei, altor instituții ale Uniunii Europene, guvernelor naționale și publicului general date statistice comparabile, de încredere, armonizate și cuprinzătoare privind transportul de mărfuri pe căile navigabile interioare în Uniunea Europeană.

Principalele cerințe ale Regulamentului 1365/2006 pot fi rezumate după cum urmează:

- doar statele membre în care volumul total de mărfuri transportate anual (pe căile navigabile interioare) depășește un milion de tone trebuie să furnizeze datele solicitate;

- perioadele de observație sunt trimestriale și anuale; pentru a reduce sarcina impusă statelor membre, nu se solicită furnizarea de date lunare;

- colectarea limitată de date este definită pentru acele state membre în care nu există transporturi internaționale sau de tranzit pe căile navigabile interioare dar în care volumul total de mărfuri transportate anual pe căile navigabile interioare, la nivel național, depășește un milion de tone;

- există o clasificare simplificată a tipurilor de nave și un nou câmp de informații pentru separarea navelor și containerelor încărcate/fără încărcătură;

- datele referitoare la navlu sunt colectate, de asemenea, pentru transportul containerizat;

- datele referitoare la proveniența/destinația geografică trebuie furnizate la nivel NUTS2.

1.2 CONTEXTUL POLITICII

Transportul pe căile navigabile interioare are un rol important (aproximativ 5 - 6 % în tone-km) în transportul interior de mărfuri în Europa.

Principalele caracteristici ale transportului pe căile navigabile interioare în Europa sunt:

- disponibilitatea unei vaste rețele de căi navigabile (peste 37 000 km); 20 de state membre au căi navigabile interioare și 12 dintre acestea au o rețea interconectată de căi navigabile;

- fiabilitatea, siguranța și impactul redus asupra mediului;

- gradul ridicat de siguranță; acest aspect este deosebit de important pentru transportul mărfurilor periculoase;

- eficiența energetică ridicată; consumul de energie pe tonă-km reprezintă aproximativ 17 % din consumul de energie în cazul transportului rutier și 50 % din cel al transportului feroviar.

Potențialul creșterii proporției modale a căilor navigabile interioare este semnificativ; acest aspect este deosebit de relevant având în vedere congestiile frecvente și problemele de capacitate cu care se confruntă celelalte moduri de transport. Continuarea dezvoltării transportului pe căile navigabile interioare poate contribui la reducerea congestiei existente pe rețeaua rutieră supraîncărcată din zonele cu o densitate mare a populației.

Pentru dezvoltarea politicii comune în domeniul transporturilor, este necesară cunoașterea cât mai amănunțită a dimensiunii și situației transportului pe căile navigabile interioare. Cartea albă Politica europeană în sectorul transporturilor pentru anul 2010: timpul deciziilor[2] a definit obiectivul politicii comune în domeniul transporturilor: de a contribui la crearea unui sistem eficient și eficace de transport pentru cetățenii europeni. Acest obiectiv a fost menținut în Examinarea intermediară a Cărții albe[3], deși aceasta se axează în mai mare măsură pe asigurarea unei mobilități durabile în Europa. Statisticile referitoare la căile navigabile interioare comunitare sunt utilizate pentru elaborarea, monitorizarea și evaluarea politicilor Uniunii Europene în domeniul transporturilor, precum și a politicilor UE referitoare la alte domenii, precum funcționarea pieței interne. Colectarea datelor contribuie, de asemenea, la promovarea transportului pe căile navigabile interioare și la integrarea acestuia în lanțul logistic intermodal.

1.3 NORME DE APLICARE

Regulamentul (CE) nr. 1365/2006 conferă Comisiei competențe de aplicare, exercitate prin procedura de comitologie prevăzută la articolele 9 și 10. Eurostat a utilizat această procedură pentru a adopta un set de norme referitoare la diverse aspecte ale punerii în aplicare. Normele sunt adoptate sub forma unor regulamente ale Comisiei, în urma consultării Comitetului Sistemului Statistic European.

Până în prezent, au fost adoptate două regulamente ale Comisiei.

Regulamentul (CE) nr. 425/2007[4] al Comisiei prevede un set complet de măsuri de punere în aplicare, inclusiv o listă exhaustivă de definiții, explicații și orientări privind raportarea datelor. De asemenea, regulamentul conține o descriere detaliată a fișierelor de date solicitate și a mediului de transmitere.

Regulamentul (CE) nr. 1304/2007[5] al Comisiei are ca principal obiectiv impunerea NST 2007 ca clasificare unică a mărfurilor transportate.

1.4 INCLUDEREA STATELOR MEMBRE ȘI A ALTOR ȚĂRI

Regulamentul (CE) nr. 1365/2006 se aplică direct și în toate elementele sale tuturor statelor membre. Nu trebuie să fie transpus în legislația națională.

În temeiul cerințelor regulamentului, 13 state membre (BE, BG, CZ, DE, FR, LU, HU, NL, AT, PL, RO, SK și UK) sunt obligate să furnizeze date. Astfel cum se prevede la articolul 2 al regulamentului, Regatul Unit face doar obiectul unei furnizări limitate de date.

Deși nu se impune prin regulament, trei state membre (FI, IT și LT) furnizează date în mod voluntar. Alte șase state membre (BE, BG, CZ, LU, HU și RO) furnizează și date cu caracter opțional (traficul de nave, transportul de mărfuri periculoase și numărul de accidente) în mod voluntar.

În ceea ce privește țările candidate, Croația a furnizat date trimestriale și setul limitat de date E1 pentru anul de referință 2007. Pentru anul de referință 2008, Croația a furnizat toate datele solicitate de regulament și, în mod voluntar, date privind transportul de mărfuri periculoase.

2 PUNEREA ÎN APLICARE A REGULAMENTULUI

2.1 PROBLEME ÎNTÂMPINATE

2.1.1 Respectarea obligațiilor legale

Respectarea obligațiilor referitoare la furnizarea datelor definite în regulament s-a îmbunătățit în perioada în cauză. Toate statele membre au transmis toate seturile de date relevante și doar în unele cazuri a fost depășit termenul limită stipulat de regulament. Întârzierile se datorează în principal introducerii unor noi proceduri pentru îndeplinirea cerințelor regulamentului și se așteaptă să fie eliminate în viitorul apropiat.

Tabelul 1 arată modul în care au fost furnizate datele în perioada 2007-2008 în funcție de set de date și periodicitate. Seturile de date D1 și D2 sunt trimestriale, toate celelalte seturi de date fiind anuale.

Tabelul 1: Respectarea cerințelor regulamentului: furnizarea seturilor de date pe an

2007 | 2008 |

Trimestrial | Anual | Trimestrial | Anual |

2008 | Creștere 2007 – 2008 | 2008 | Creștere 2007 – 2008 |

Belgia | 130 350 | -3,2 % | 8 746 | -2,9 % |

Bulgaria (5) | 10 956 | +65,4 % | 2 890 | +185,9 % |

Republica Cehă | 752 | -34,1 % | 28 | -23,7 % |

Danemarca | - | - |

Germania | 245 674 | -1,3 % | 64 056 | -1,0 % |

Estonia | - | - |

Irlanda | - | - |

Grecia | - | - |

Spania | - | - |

Franța | 72 807 | -4,2 % | 8 910 | -3,2 % |

Italia (1) | : | - | : | - |

Cipru | - | - |

Letonia | - | - |

Lituania (1) | 146 | +15,7 % | 12 | +16,1 % |

Luxemburg | 10 984 | +9,9 % | 367 | +6,6 % |

Ungaria | 8 829 | +5,0 % | 2 250 | +1,7 % |

Malta | - | - |

Țările de Jos | 333 202 | -3,8 % | 44 979 | -1,9 % |

Austria | 11 209 | -7,4 % | 2 359 | -9,2 % |

Polonia | 6 101 | -5,3 % | 277 | +9,7 % |

Portugalia | - | - |

România | 30 295 | +3,0 % | 8 687 | +6,0 % |

Slovenia | - | - |

Slovacia | 8 371 | +4,5 % | 1 101 | +9,7 % |

Finlanda (1) | 335 | -28,9 % | 80 | -20,9 % |

Suedia | - | - |

Regatul Unit (3) | 3 415 | -3,6 % | 149 | -8,3 % |

UE-27 (2)(4) | 511 442 | -2,7 % | 144 891 | +0,1 % |

Croația (1) | 880 | -40,0 % | 79 | -27,9 % |

(1) | Furnizarea datelor în mod voluntar |

(2) | Date estimate și provizorii |

(3) | Trebuie furnizat doar setul anual de date E1 |

(4) | Datele transmise de Italia pentru 2007 nu sunt luate în considerare pentru calculul ratei de creștere |

(5) | Creșterea relevantă se datorează faptului că BG a început să raporteze date referitoare la tranzit în 2008 |

: | Nedisponibil |

- | Nu se aplică |

3 CONCLUZII

Experiența dobândită și rezultatele obținute în aplicarea Regulamentului (CE) nr. 1365/2006 pot fi considerate, în general, pozitive. Adoptarea regulamentului, activitatea desfășurată și resursele alocate pentru instituirea structurilor necesare atât la nivel național, cât și la nivelul Eurostat, au permis obținerea cu rapiditate a unor rezultate comparabile și de înaltă calitate.

Furnizarea datelor în doi ani consecutivi s-a îmbunătățit, deși există încă probleme nesoluționate, în special în ceea ce privește comparabilitatea, caracterul complet și promptitudinea seturilor de date furnizate.

Majoritatea problemelor legate de interpretarea regulamentului, de colectarea, transmiterea și validarea datelor au fost soluționate. Regulamentul a determinat o mai mare disponibilitate a informațiilor cu privire la sector și o reducere a sarcinii țărilor declarante.

În ceea ce privește utilizarea datelor, rezultatele obținute au o aplicare imediată în procesul de elaborare a politicilor, în special în ceea ce privește dezvoltarea, punerea în aplicare și monitorizarea politicilor din domeniul transporturilor pe căile navigabile interioare la nivel național și la nivelul Uniunii Europene. Diseminarea datelor prin diverse mijloace publice a contribuit la sporirea vizibilității întregului proces și la obținerea unui profit în urma investițiilor făcute în acesta.

3.1 DEZVOLTĂRI PE TERMEN SCURT

Pe termen scurt (un an sau doi), eforturile trebuie să se concentreze asupra următoarelor aspecte:

- continuarea dezvoltării calității datelor pentru anumite elemente. Țările declarante trebuie să depună eforturi suplimentare pentru a reduce diferențele evidențiate de verificările în oglindă și pentru a îmbunătăți furnizarea datelor referitoare la transportul de tranzit. Rezultatele în acest domeniu pot fi obținute prin sporirea colaborării dintre țările declarante;

- extinderea Uniunii Europene pentru a include Croația. Eurostat va oferi asistență acestei țări candidate în vederea conformității cu legislația Uniunii Europene referitoare la statisticile privind transporturile pe căile navigabile interioare.

3.2 DEZVOLTĂRI PE TERMEN LUNG

Regulamentul (CE) nr. 1365/2007 este destul de recent, însă pot fi deja identificate anumite posibile dezvoltări:

- calitatea datelor poate fi îmbunătățită prin introducerea progresivă a unui registru european al navelor utilizate pe căile navigabile interioare și prin utilizarea intensă a Serviciului de Informare privind Navigația Fluvială;

- colectarea unor variabile noi sau mai detaliate ar putea fi avută în vedere, în funcție de necesitățile utilizatorilor datelor și de eventuala sarcină asupra respondenților. Două puncte de interes deosebit sunt următoarele: continuarea extinderii furnizării de date pentru a cuprinde „transportul de mărfuri periculoase” și colectarea de date la nivel mai detaliat cu privire la „tipul de mărfuri” (clasificarea NST 2007);

- extinderea sferei geografice de cuprindere a statisticilor, eventual datorită extinderilor viitoare ale Uniunii Europene și implicării voluntare a țărilor nemembre și/sau a organizațiilor internaționale, prin acorduri de cooperare.

[1] Regulamentul (CE) nr. 1365/2006 al Parlamentului European și al Consiliului din 6 septembrie 2006 privind statistica transportului de mărfuri pe căi navigabile interioare, JO L 264, 25.9.2006, p. 1.

[2] COM(2001) 370 din 12 septembrie 2001.

[3] COM(2006) 314 din 22 iunie 2006: „ Pentru o Europă în mișcare. Mobilitate durabilă pentru continentul nostru — Examinarea intermediară a Cărții albe privind transporturile, publicate de Comisia Europeană în 2001”.

[4] Regulamentul (CE) nr. 425/2007 al Comisiei din 19 aprilie 2007 de punere în aplicare a Regulamentului (CE) nr. 1365/2006 al Parlamentului European și al Consiliului privind statistica transportului de mărfuri pe căile navigabile interioare, JO L 103, 20.4.2007, p. 26.

[5] Regulamentul (CE) nr. 1304/2007 din 7 noiembrie 2007 de modificare a Directivei 95/64/CE a Consiliului, a Regulamentului (CE) nr. 1172/98 al Consiliului, a Regulamentelor (CE) nr. 91/2003 și (CE) nr. 1365/2006 ale Parlamentului European și ale Consiliului în ceea ce privește stabilirea NST 2007 ca și clasificare unică pentru mărfurile transportate prin anumite moduri de transport, JO L290, 8.11.2007, p.14.